Parlamenta pils
Parlamenta pils (rumāņu: Palatul Parlamentului; agrāk - Republikas pils) ir daudzfunkcionāla ēka Bukarestē, Rumānijā, platības ziņā lielākā ēka Eiropā. Pašlaik tā ir Rumānijas parlamenta mājvieta. Ēka tika projektēta un tās būvniecība uzsākta Nikolajes Čaušesku diktatūras laikā. Tolaik tika iecerēts, ka ēka apvienos Čaušesku personīgo rezidenci, kā arī Rumānijas Tautas Republikas politiskās un administratīvās pārvaldes nozīmīgākās institūcijas. Parlamenta pilī notika 2008. gada NATO samits.